Konstantinoplako setioa (1204)

Konstantinoplako setioa 1204an hiriko bigarren setio gurutzatua izan zen, eta Alexio IV.a Angelo  enperadore bizantziarrak eta gurutzatuek tronuan jar zezaten hitzartutako kopurua ez ordaintzeak eragin zuen.J. Phillips. La Cuarta Cruzada y el Saqueo de Constantinopla. Crítica. ISBN 84-8432-643-8, 106.or. Ekialdeko kristau greziar komunitateen eta Mendebaldeko kristau latindar komunitateen arteko gatazkaren pasarte larrienetako bat izan zen.

 Gertaerak 
Gertaerak Laugarren Gurutzadan eman ziren.
1200ean gudaroste gurutzatua Venezian bildu zen, bidea itsasoz egiteko asmoz. Bertan, Enrico Dandolo duxak, Bonifazio Montferratekoak eta Alexio IV.a Angelo bizantziar usurpatzaileak elkar hartu zuten, gurutzadaren helburua aldatu eta Konstantinopla erasotzeko, hiruren nahia baitzen Alexio III.a Angelo, bizantziar enperadorea, kargutik kentzea. 1202ko azaroan, gurutzatuek Zadar hiri katolikoa setiatu eta arpilatu zuten; hori dela eta, Inozentzio III.ak eskumikatu zituen. 1203an Bizantzio eraso eta Alexio IV.a enperadore jartzea lortu zuten. Horrek liskar asko eragin zituen, eta 1204ko apirilean gurutzatuek hiria hartu zuten. Erasoa izugarria izan zen. Aste oso batean gurutzatuek milaka kristau hil zituzten, emakumeak eta haurrak barne. Milaka emakume bortxatu zituzten, bestetik. Elizak eta jauregiak lapurtu eta txikitu zituzten, hiriko artelan guztiak ostuz. Gertaera hauekin amaitu zen Bizantziar Inperioa, hainbat estatutan banatu baitzen, eta Balduin Flandeskoa bilakatu zen Konstantinoplako Inperio Latindarra sortu berriaren enperadore.

Handik aste gutxira, Flandriako Balduino kondea (Balduin I.a Konstantinoplakoa) izendatu zuten enperadore. Bere erregealdiarekin, Frankokrazia bezala ezagutzen den garai bat hasten da, non ekialdeko erromatarrak Konstantinoplako Inperio Lantindarrak gobernatzen zuen.https://www.hiru.eus/eu/historia/bizancio Estatu feudala zen, non populazio ortodoxoak diskriminazio handia jasan zuen. Inperio Latindarraren iraupena laburra izango zen, gurutzatuen oinordekoak 1261ean kanporatuak izan baitziren erromatar estatu oinordekoa zen Nizeako Inperioak hiria birkonkistatu zuenean.

Konstantinoplako arpilatzea gertatu ondoren, Erromako eta Bizantzioko elizen artean harreman onak izateko itxaropenak eten egin ziren, Aita Santuak soldaduak gaitzetsi zituen arren. Palestinako estatu kristauentzat, berriz, kolpe bikoitza izan zen; batetik, espero zuten laguntza ez zen iritsi eta, bestetik, Konstantinoplan zaldunentzako erakarpen polo bat sortzeak, Lurralde Santuetan zeuden asko bertara joatea ekarri zuen.

 Erreferentziak 

 Ikus , gainera 
 Laugarren Gurutzada
 Bizantziar Inperioa
 Konstantinoplako Inperio Latindarra

 Kanpo estekak 

Kategoria:Bizantziar Inperioak parte hartu zuen guduak
Kategoria:Veneziako Errepublikak parte hartutako guduak
Kategoria:Konstantinopla
Kategoria:Arpilatzeak
Kategoria:Setioak
Kategoria:1204
Kategoria:Laugarren Gurutzada